Astrology is an Art - Astrodienst Guest user u1354318204
30-Jul-2016, 11:44 UT/GMT 'Siya kan groter impak as Madiba hê' | Netwerk24
'Siya kan groter impak as Madiba hê'
Dit sal ’n enorme oomblik vir nasiebou wees as Siya Kolisi die Springbokke tot Wêreldbeker-glorie kan help voer, sê Bryan Habana. Foto: Gallo Images
Bryan Habana, die voormalige Springbok-vleuel, het Donderdag dié stelling in ’n onderhoud met die Britse koerant The Guardian gemaak.
“Ek ken Siya se persoonlike geskiedenis. Sy ouma het hom grootgemaak, hy het niks gehad nie en toe kry hy ’n geleentheid,” sê Habana, wat in 2007 se WB-toernooi in Frankryk as Wêreldrugby se Speler van die Jaar aangewys was.
“Vir my gaan dit vernaamlik daaroor dat hy op verdienste gekies het. Hy is danksy sy leierseienskappe as Bok-kaptein aangestel en hy gedy in daardie verantwoordelikheid.”
Habana sê dit het, soos in 1995, die hartsnare geroer toe Kolisi verlede jaar as Bok-kaptein op die veld gedraf het.
“As Suid-Afrika met Siya as kaptein die Wêreldbeker wen, sal dit ’n kolossale gebeurtenis wees,” sê hy.
“Dit sal vir 70% van ons bevolking ongelooflik belangrik wees om daardie voorbeeld te hê – net soveel soos Mandela in ’95, indien nie groter nie. Dit sal geskiedkundig wees.”
Kolisi is verlede jaar as die Springbokke se eerste swart toetskaptein aangestel. – Sportredaksie
Meer oor: Nelson | Springbokke | Siya Kolisi | Wêreldbeker-Rugby | Mandela
Loftus-nagmerrie vir Bok-breier